### Resume

Ejer af Tirsbæk Bakker ønsker at udstykke 4. etape af [adresse] og har anmodet om udarbejdelse af en lokalplan. Lokalplanen giver mulighed for at udstykke i ca. 45 parcelhusgrunde og ca. 35 rækkehuse.

I høringsperioden fra 2. maj til 1. juni 2022 er der indkommet tre indsigelser/bemærkninger. Indsigelserne har givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik:

Teknisk Udvalg besluttede på mødet 8. februar 2022, pkt. nr. 32, at igangsætte udarbejdelse af lokalplan nr. 1347.

Byrådet besluttede på møde 27. april 2022, pkt. nr. 87, at sende lokalplanen i offentlig høring.

Lokalplanen har været i offentlig høring fra 2. maj 2022 til 1. juni 2022.

Indsigelser/bemærkninger og ændringer af lokalplanen:

Der er modtaget tre indsigelser/bemærkninger til planen. To af bemærkningerne komme fra fremtidige beboere i området, der har bekymringer omkring trafiksikkerheden pga., at der ikke kan plantes hæk mod boligvejen, og trafikstøj. Der ønskes også fastsat en hældning for flade tage. Udvikler af området ønsker, at der for rækkehuse kan bygges tættere på vejskel for en bedre placering af boligerne på grundene.

På baggrund af indsigelser/bemærkninger anbefales følgende ændringer i lokalplanen:

* at det tilføjes i lokalplanens bestemmelser, at der kan etableres et tag med en hældning på op til 5 grader såfremt det fremstår som en fladt tag. Dvs. at det f.eks. skjules bag en murkrone.
* at der for grunde med have mod den sydnordgående del af Juliehøj også kan etableres bøgehæk.
* at afstanden til vejskel for tætlavboligbebyggelse ændres fra mindst 5 meter til 4 meter, og at § 5.9 om antal p-pladser skærpes, så p-pladser skal udlægges på egen grund.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

[adresse]Frafaldserklæring:

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Området er tæt på eksisterende hovedtrafikårer herunder motorvejen, hvilket reducerer omvejskørslen. Der er mange stier i området, der binder op på andre stisystemer, og der kan derfor cykles til f.eks. Engum skole.

Lokalplanen giver mulighed for så mange nye boliger, at [adresse] nu får betjening med kollektiv trafik. Bussen får stoppested nær krydset [adresse].

En langt større del af lokalplanområdet end ved andre planer, udlægges til grønne områder.

Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at lokalplan nr. 1347 vedtages endeligt med de af forvaltningen indstillede ændringer, og |
| at | indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Anbefalet.

Lars Bertelsen og Jean Christiansen var fraværende.